ᱵᱷᱩᱥᱚᱸᱰᱮᱥᱚᱨ ᱢᱩᱸᱫᱽᱨᱤ

ᱵᱷᱩᱥᱚᱸᱰᱮᱥᱚᱨ ᱢᱩᱸᱫᱽᱨᱤ ᱫᱚ ᱳᱰᱤᱥᱟ ᱨᱮᱭᱟᱜ ᱵᱟᱞᱮᱥᱚᱨ ᱡᱤᱞᱞᱟ. ᱨᱮᱭᱟᱜ ᱪᱚᱸᱫᱽᱱᱮᱥᱚᱨ ᱥᱩᱨ ᱨᱮ ᱢᱮᱱᱟᱜ ᱢᱤᱫ ᱢᱩᱸᱫᱽᱨᱤ ᱠᱟᱱᱟ ᱾ ᱱᱚᱶᱟ ᱨᱮ ᱢᱮᱱᱟᱜ ᱥᱤᱵᱚ ᱞᱤᱝᱜᱽ ᱫᱚ ᱮᱥᱤᱭᱟ ᱢᱟᱦᱟᱫᱮᱥ ᱨᱮᱭᱟᱜ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱞᱤᱝᱜᱽ ᱠᱟᱱᱟ । Mayurbhanj: land of hills and temples

 ᱴᱷᱟᱶ 
ᱱᱚᱶᱟ ᱵᱟᱞᱮᱥᱚᱨ ᱵᱟᱡᱟᱨ ᱠᱷᱚᱱ ᱑᱐᱐ ᱠ.ᱢ. ᱥᱟᱝᱜᱤᱧ ᱪᱚᱸᱫᱽᱱᱮᱥᱚᱨ ᱠᱷᱚᱱᱟᱜ ᱒᱐ ᱠ.ᱢ. ᱡᱷᱟ.ᱞ ᱦᱩᱭᱩᱜᱻᱟ ᱾ ᱥᱩᱨ ᱨᱮᱞ ᱴᱮᱥᱚᱱ ᱡᱚᱲᱮᱥᱚᱨ (᱔᱐ ᱠ.ᱢ.) ᱟᱨ ᱵᱤᱢᱟ.ᱱ ᱜᱷᱟ.ᱴ ᱵᱷᱩᱵᱽᱱᱮᱥᱚᱨ (᱓᱐᱐ ᱠ.ᱢ.) ।

 ᱛᱮᱭᱟᱨ ᱰᱷᱚᱝ 
ᱱᱚᱶᱟ ᱫᱚ ᱩᱛᱡᱚᱲ ᱨᱮᱭᱟᱜ ᱢᱩᱸᱫᱽᱨᱤ ᱛᱮᱭᱟᱨ ᱰᱷᱚᱝ ᱛᱮ ᱠᱚ ᱛᱮᱭᱟᱨ ᱟᱠᱟᱫᱟ ᱾ ᱵᱷᱩᱥᱚᱸᱰᱮᱥᱚᱨ ᱨᱮ ᱢᱮᱱᱟᱜ ᱥᱤᱵᱚ ᱞᱤᱝᱜᱽ ᱨᱮᱭᱟᱜ ᱩᱥᱩᱞ ᱫᱚ ᱑᱒ ᱯᱷᱩᱴ ᱟᱨ ᱚᱥᱟᱨ ᱫᱚ ᱑᱗ ᱯᱷᱩᱴ ᱦᱩᱭᱩᱜᱻᱟ ᱾ ᱞᱤᱝᱜᱽ ᱪᱮᱛᱟᱱ ᱯᱟᱦᱴᱟ ᱨᱮᱭᱟᱜ ᱚᱥᱟᱨ ᱫᱚ ᱑᱒ ᱯᱷᱩᱴ ᱑᱗ ᱤᱸᱪ ᱟᱨ ᱯᱷᱮᱰᱟᱛ ᱛᱮᱫ ᱫᱚ ᱒᱙ ᱯᱷᱩᱴ ᱦᱩᱭᱩᱜᱻᱟ ᱾ ᱱᱚᱶᱟ ᱞᱤᱝᱜᱽ ᱫᱚ ᱦᱮᱸᱫᱮ ᱢᱩᱜᱽᱱᱤ ᱫᱷᱤᱨᱤ ᱛᱮ ᱛᱮᱭᱟᱨ ᱟᱠᱟᱱᱟ ᱾ ᱟᱨ ᱩᱡᱩᱱ ᱫᱚ ᱑᱖᱘᱐ ᱠᱩᱸᱭᱴᱟᱞ ᱠᱟᱱᱟ ᱾ 

 ᱱᱟᱜᱟᱢ 
ᱦᱮᱸᱫᱮ ᱢᱩᱜᱽᱱᱤ ᱫᱷᱤᱨᱤ ᱛᱮ ᱛᱮᱭᱟᱨ ᱟᱠᱟᱱ ᱵᱷᱩᱥᱚᱸᱰᱮᱥᱚᱨ ᱟᱜ ᱞᱤᱝᱜᱽ ᱫᱚ ᱟ.ᱰᱤ ᱥᱮᱨᱢᱟ ᱢᱟᱬᱟᱝ ᱠᱷᱚᱱ ᱠᱚ ᱵᱚᱝᱜᱟ ᱟ‌ᱜᱩᱻᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱓.᱘ ᱢᱤᱴᱚᱨ ᱩᱥᱩᱞ ᱟᱨ ᱓.᱕ ᱢᱤᱴᱚᱨ ᱚᱥᱟᱨ ᱦᱩᱭᱩᱜᱻᱟ ᱾ ᱦᱤᱱᱫᱩ ᱠᱚᱣᱟᱜ ᱞᱟ.ᱭ ᱞᱟᱠᱪᱟᱨ ᱠᱟᱛᱷᱟ ᱞᱮᱠᱟᱛᱮ, ᱨᱟᱵᱚᱬ ᱫᱚ ᱵᱷᱚᱜᱽᱵᱟᱱ ᱥᱤᱵᱚ ᱴᱷᱮᱱ ᱠᱷᱚᱱ ᱟ.ᱥᱤᱨᱵᱟᱫᱽ ᱦᱟᱛᱟᱣ ᱛᱟᱭᱚᱢ ᱱᱚᱶᱟ ᱞᱤᱝᱜᱽ ᱫᱚ ᱛᱤ ᱨᱮ ᱥᱮᱯᱮᱧ ᱠᱟᱛᱮ ᱞᱚᱝᱠᱟ ᱫᱤᱥᱚᱢ ᱤᱫᱤᱭᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱚᱛ ᱨᱮ ᱫᱚᱦᱚ ᱠᱚ ᱢᱟᱱᱟ ᱞᱮᱫᱮᱭᱟ ᱾ ᱛᱚᱵᱮ ᱨᱟᱵᱚᱬ ᱫᱚ ᱫᱟᱜᱽ ᱛᱮᱛᱟᱝ ᱠᱮᱫᱮ ᱠᱷᱟᱱ ᱢᱤᱫ ᱰᱟᱝᱜᱽᱨᱤ ᱜᱳᱯᱤ ᱠᱚᱲᱟ ᱱᱚᱶᱟ ᱪᱟᱞ ᱦᱚᱴᱚ ᱠᱟᱛᱮ ᱫᱟᱜ ᱧᱩ ᱥᱮᱱ ᱞᱮᱱᱟ ᱾ ᱩᱱᱤ ᱠᱚᱲᱟ ᱫᱚ ᱩᱡᱩᱱ ᱵᱟᱭ ᱥᱟᱢᱵᱽᱲᱟᱣ ᱫᱟᱲᱮᱭᱟᱫ ᱠᱷᱟ.ᱛᱤᱨ ᱚᱛ ᱨᱮ ᱫᱚᱦᱚ ᱜᱤᱰᱤ ᱠᱟᱫᱟ ᱾ ᱛᱚᱵᱮ ᱨᱟᱵᱚᱬ ᱨᱩᱣᱟ.ᱲ ᱦᱤᱡᱩᱜ ᱛᱮ ᱱᱚᱶᱟ ᱫᱚ ᱵᱚᱭ ᱛᱩᱞ ᱫᱟᱲᱮᱭᱟᱫ ᱠᱷᱟᱱ ᱛᱟᱦᱮᱸ ᱥᱟᱨᱤ ᱭᱮᱱᱟ । Orissa review, Nov. 2007, Page. 44 ᱥᱩᱵᱚᱨᱱᱚᱨᱮᱠᱷᱟ ᱜᱟᱰᱟ ᱢᱩᱸᱰᱩ ᱨᱮ ᱢᱮᱱᱟᱜ ᱠᱷᱟ.ᱛᱤᱨ, ᱥᱮᱫᱟᱭ ᱱᱚᱶᱟ ᱫᱚ ᱞᱟ.ᱣᱠᱟ. ᱛᱮ ᱠᱚ ᱟ.ᱜᱩ ᱵᱟ.ᱲᱤᱡ ᱠᱟᱫᱻᱟ ᱢᱮᱱᱛᱮ ᱯᱟ.ᱛᱭᱟ.ᱣ ᱢᱮᱱᱟᱜᱻᱟ ᱾ Orissa Review, Nov 2007

 ᱥᱟ.ᱠᱷᱭᱟ.ᱛ 

 ᱵᱟ.ᱲᱛᱤ ᱡᱚᱱᱚᱲ 
 Orissa Review
 ବାଲେଶ୍ୱର ଜିଲା
 ବାଲେଶ୍ୱର